b'\n_START_ARTICLE_\nKorostus\n_START_PARAGRAPH_\nKorostus eli aksentti tarkoittaa \xc3\xa4\xc3\xa4nt\xc3\xa4misen tapaa, joka on ominainen tietylle asuinseuduille, ihmisryhm\xc3\xa4lle tai kansalle._NEWLINE_Esimerkiksi englannin kieless\xc3\xa4 esiintyy runsaasti eri korostuksia maantieteelliseen jakoon perustuvien populaatioiden, sosioekonomisten ryhmien, etnisten ryhmien (kuten afroamerikkalaisten englanti) tai luokkien v\xc3\xa4lill\xc3\xa4. Korostukset eroavat toisistaan muun muassa \xc3\xa4\xc3\xa4nen painon ja vokaalien ja konsonanttien lausumisten osalta._NEWLINE_Suomen kieless\xc3\xa4 sanaa korostus taas k\xc3\xa4ytet\xc3\xa4\xc3\xa4n yleens\xc3\xa4 ulkomaalaisten puhuman suomen kielen kohdalla (esim. "h\xc3\xa4n puhuu suomea ven\xc3\xa4l\xc3\xa4isell\xc3\xa4 korostuksella")._NEWLINE_Korostus on eri asia kuin murre. Vaikka kielioppi, semantiikka, sanasto ja muut kielen ominaispiirteet usein vaihtelevat samanaikaisesti korostuksen kanssa, sana viittaa erityisesti eroihin \xc3\xa4\xc3\xa4nt\xc3\xa4misess\xc3\xa4, kun taas sanaan murre liitet\xc3\xa4\xc3\xa4n laajempi joukko lingvistisi\xc3\xa4 eroja.'